Diari Oficial de la Generalitat Valenciana


Sumari del DOGV 7897, del 17-10-2016 (2016/8019)

ACORD de 9 de setembre de 2016, del Consell, pel qual s'autoritza una transferència de crèdit del capítol 7 entre els programes 731.10, Energia, i 722.20, Política Industrial, de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció en el programa 722.20 per import de 1.000.000 d'euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8019


Data del document
:   09-09-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de setembre de 2016, del Consell, pel qual s'autoritza una transferència de crèdit del capítol 7 entre els programes 731.10, Energia, i 722.20, Política Industrial, de la Conselleria d'Economia Sostenible, Sectors Productius, Comerç i Treball, per a la inclusió d'una línia de subvenció en el programa 722.20 per import de 1.000.000 d'euros. [2016/8019]  
La Conselleria d'Economia, Sectors Productius, Comerç i Treball sol·licita una transferència de crèdit del capítol VII del programa pressupostari 731.10, Energia, al mateix capítol del programa pressupostari 722.20, Política Industrial, per a la creació d'una nova línia de subvenció, dotada amb 1.000.000 d'euros i destinada a inversions per a millorar la competitivitat i la sostenibilitat econòmica, social i mediambiental de les empreses dels sectors ceràmic i calçat.  
Aquesta sol·licitud està motivada per la presentació en les Corts Valencianes d'una proposició no de llei, aprovada per Resolució 190/IX de la Comissió d'Indústria i Comerç, Turisme i Noves Tecnologies, que contempla establir un programa d'ajudes en 2016 i 2017 destinades a millorar la competitivitat i la sostenibilitat econòmica, social i mediambiental dels sectors industrials de la Comunitat Valenciana.  
  
Per a finançar la dotació de la nova línia, es proposa la supressió de la línia S8082, «Plans d'acció en matèria d'estalvi i eficiència energètica», dotada amb 1.000.000 euros, inclosa en la Llei 11/2015, de 29 de desembre, de Pressupostos de la Generalitat per a l'exercici 2016, dins del capítol 7 del programa pressupostari 731.10, Energia, adscrit a la mateixa Direcció General, atés que no hi ha compromisos pendents amb càrrec a aquesta ni el seu crèdit està vinculat a finançament condicionat.  
  
A aquest efecte i en virtut del que disposen els articles 17 i 19 de la Llei 11/2015, de Pressupostos de la Generalitat per a l'exercici 2016, a proposta del conseller d'Hisenda i Model Econòmic, el Consell en la reunió del 9 de setembre de 2016, adopta el següent  
  
  
ACORD  
  
Primer  
S'autoritza la minoració de crèdit en l'aplicació 27.59.29.363.23.3 per import d'1.000.000 euros que implica la supressió en l'annex de transferències i subvencions corrents de la línia S8082, «Plans d'acció en matèria d'estalvi i eficiència energètica», en el programa 731.10.  
  
  
Segon  
S'autoritza l'increment de crèdit en l'aplicació 57.14.20.230.20.9 per import d'1.000.000 euros per a la inclusió de la línia de subvenció S0343, «Pla d'ajudes als sectors ceràmic i calçat», en l'annex de transferències i subvencions corrents del programa 722.20, i amb les dades descriptives que es detallen:  
  
CODI LÍNIA: S0343 DENOMINACIÓ LÍNIA: Pla d'ajudes als sectors ceràmic i calçat CAP.7  
IMPORT: 1.000.000 BENEFICIARIS: associacions i empreses  
MODE DE CONCESSIÓ:  
Concurrència competitiva  
 DESCRIPCIÓ I FINALITAT: Inversions per a millorar la competitivitat i la sostenibilitat econòmica, social i mediambiental de les empreses dels sectors ceràmic i calçat.  
APORTACIÓ GENERALITAT NO CONDICIONADA: 1.000.000  
  
  
  
València, 9 de setembre de 2016  
  
La consellera secretària,  
MÓNICA OLTRA JARQUE